open-index/open-wikipedia-markdown huggingface dataset:
Ritz

**Ritz** voi tarkoittaa seuraavia:

;henkilöitä:
* Axel Ritz (1849–1880), suomalainen taidemaalari
* César Ritz (1850–1919), sveitsiläinen Ritz-Carlton-hotelliketjun perustaja
* Jacob Ritz (1656–1739), saksalaissyntyinen suomalainen kirkkoherra, isonvihan aikana Suomen kirkon korkein virkamies
* Nicolas Ritz (s. 1992), ranskalainen jääkiekkoilija
* Walter Ritz (1878–1909), sveitsiläinen teoreettinen fyysikko, Ritzin kombinaatioperiaatteen esittäjä

;muita merkityksiä
* Hôtel Ritz Paris, hotelli Pariisissa
* Ritz Hotel London, hotelli Lontoossa
* The Ritz-Carlton, Hong Kong, hotelli Hongkongissa
* Ritz, elokuvateatteri Helsingissä
* Ritz, Turussa 1955–1979 toiminut elokuvateatteri
* Ritz, elokuvateatteri ja kulttuuritila Vaasassa
* Ritz, suomalainen yhtye
* Ritz, suolakeksi
Michishio (1937)

**Michishio** () oli Keisarillisen Japanin laivaston Asashio-luokan hävittäjä.

## Valmistus

Alus tilattiin vuoden 1934 Maru-2 ohjelmassa Fujinagatan telakalta, missä köli laskettiin 5. marraskuuta 1935. Alus laskettiin vesille 15. maaliskuuta 1937 ja valmistui 31. lokakuuta 1937.

## Palvelus
Toisen maailmansodan alussa alus kuului Etelä-Kiinan merellä Malaijille hyökänneen laivaston 8. hävittäjädivisioonaan sisaralustensa *[[Ōshio (1937)|Ōshion]]*, *[[Asashio (1936)|Asashion]]* ja *[[Arashio (1937)|Arashion]]* kanssa. Alkuvuodesta 1942 alus siirrettiin divisioonan mukana Alankomaiden Itä-Intiaan, jossa alus osallistui 19. helmikuuta Bandoengin salmessa Alankomaiden laivaston *[[Hr. Ms. Piet Hein (1927)|Hr. Ms. Piet Heinin]]* upottamiseen.

Alus upotettiin 25. lokakuuta 1944.

## Lähteet
*
*

### Viitteet
Louvigné-du-Désert

**Louvigné-du-Désert** on kunta läntisessä Ranskassa Ille-et-Vilainen departementissa Bretagnen alueella.  
Alue on tunnettu graniitista ja kunnan tärkein nähtävyys on graniitista valmistettu linna *Château de Monthorin*.

## Aiheesta muualla

## Lähteet
Giuseppe De Liguoro

**Giuseppe De Liguoro** (10. tammikuuta 1869 Napoli – 19. maaliskuuta 1944 Rooma) oli italialainen elokuvaohjaaja ja näyttelijä.

Napolilaiseen aatelisperheeseen syntynyt De Liguoro työskenteli vuodesta 1894 lähtien teatterinäyttelijänä. Vuodesta 1908 lähtien hän toimi elokuvanäyttelijänä ja Milano Filmsin taiteellisena johtajana. Tuon ajan menestyksiä olivat *Il conte Ugolino* (1908), *Marin Faliero, doge di Venezia* (1909), *Edipo re* (1910), *[[L’Inferno]]* (1911) ja *[[Odysseuksen harharetket]]* (1911). Vuonna 1913 De Liguoro ohjasi Labor Filmsille säveltäjäelämäkerran *Giuseppe Verdi nella vita e nella gloria*. Vuonna 1914 hän siirtyi ensin torinolaiselle Gloria Filmsille ja sitten catanialaiselle Etna Filmille, jossa hän teki menestyselokuvia kuten *Christus* (1914), *Il cavaliere senza paura* (1915) ja *Patria mia!* (1915). Myöhemmin De Liguoro ohjasi roomalaisella Caesar Filmillä useita Francesca Bertinin elokuvia kuten *Odette* (1916) ja *La perla del cinema* (1916). Vuosina 1917–1923 De Liguoro työskenteli Gladiator Filmillä, UCI:llä ja useilla pienillä studioilla. Vuonna 1924 hän perusti Venetsiaan oman tuotantoyhtiön, mutta vetäytyi sen jälkeen alalta. Vuonna 1931 De Liguoro ohjasi vielä lyhyen äänielokuvan *La canzone di Mirka*.

Näyttelijä-ohjaajat Wladimiro ja Eugenio De Liguoro ovat Giuseppe De Liguoron poikia.

## Elokuvia
* *[[L’Inferno]]*, 1911 (ohjaaja ja näyttelijä)
* *[[Odysseuksen harharetket]]*, 1911 (ohjaaja ja näyttelijä)
* *[[Fedora (vuoden 1916 elokuva)|Fedora]]*, 1916 (ohjaaja ja näyttelijä)

## Aiheesta muualla
*
Vitré (Ille-et-Vilaine)

**Vitré** on kunta läntisessä Ranskassa Ille-et-Vilainen departementissa Bretagnen alueella.
  
## Nähtävyyksiä
Kaupungin linna *Château de Vitré* on yksi Bretagnen näyttävimmistä ja se pääsi Ranska historiallisten monumenttien listalle jo vuonna 1872. Linna on rakennettu 1000-luvulla ja sitä on laajennettu aina 1600-luvulle saakka. Linnan isäntä Vitrén paroni Guy XV de Laval antautui ranskalaisille joukoille vuonna 1487 ilman taistelua. Bretagnen parlamentti kokoontui linnassa kolmasti vuosina 1564, 1582 ja 1583, jolloin rutto vaivasi parlamentin normaalia kokoontumispaikkaa Rennesiä. Nykyään linna toimii kaupungintalona ja –museona.

Kunnan alueella oleva toinen linna, 1400-luvulla rakennettu *Château des Rochers-Sévigné*, kuuluu myös Ranskan historiallisten monumenttien listalle. Linnassa asunut markiisitar Madame de Sévigné kirjoitti siellä kuuluisat kirjeensä 1600-luvulla, jotka ovat osaltaan muokanneet Ranskan kirjallisuutta.

## Aiheesta muualla

## Lähteet
Terveiset Kouvolasta

__NOTOC__
**Terveiset Kouvolasta** on The Barefoot Brothersin ja Räjäyttäjien split-single, joka sisältää suomenkielisiä cover-versioita Peer Güntin kappaleista. Se julkaistiin toukokuussa 2016 rajoitettuna 500:n kappaleen 7" vinyylipainoksena.

Julkaisua on saatavilla ainoastaan Tampereella Laukontorin antikvariaatissa sekä Kouvolassa antikvariaatti Novgorodissa.

## Kappaleet
### A-puoli
#Räjäyttäjät: Mä en haluu olla rokkistara

### B-puoli
#The Barefoot Brothers: Takapenkillä ämmää

## Lähteet

## Aiheesta muualla
* Discogs
Paulo Oliveira

**Paulo André Rodrigues de Oliveira** (s. 8. tammikuuta 1992 Vila Nova de Famalicão, Portugali) on portugalilainen jalkapalloilija. Pelipaikaltaan hän on keskuspuolustaja.

Oliveira pelasi ensimmäiset ottelunsa pääsarjatasolla Vitória Guimarãesissa, jota hän edusti kausina 2012–2013 ja 2013–2014 yhteensä 46:ssa Portugalin pääsarjan ottelussa. Kaudeksi 2014–2015 Oliveira siirtyi Sporting CP:hen. Hän on voittanut Portugalin cupin Vitória Guimarãesissa kaudella 2012–2013 ja Sporting CP:ssä kaudella 2014–2015.

Portugalin maajoukkueessa Oliveira pelasi ensimmäisen ottelunsa vuonna 2015.

## Lähteet
Zirkoniumnitridi

**Zirkoniumnitridi** (ZrN) on zirkoniumin ja typen muodostama epäorgaaninen yhdiste. Yhdiste on hyvin kovaa ja kuumuuden kestävää, minkä vuoksi sitä käytetään työkalujen terissä. Muita käyttökohteita ovat muun muassa koristepinnoitteet ja elektroniikka.

## Ominaisuudet
Huoneenlämpötilassa zirkoniumnitridi on kellertävänruskeaa kiteistä ainetta. Zirkoniumnitridiä voidaan pitää zirkoniumin ja typen välisijayhdisteenä ja sen kuutiollinen kiderakenne muistuttaa natriumkloridin rakennetta. Se on veteen liukenematonta ja liukenee ainoastaan vetyfluoridiin tai hitaasti erittäin väkevään kuumaan rikkihappoon. Zirkoniumnitridi on inerttiä, kovaa ja kestää korkeita lämpötiloja. Kuumennettaessa happi-ilmakehässä se hapettuu zirkoniumdioksidiksi yli 700 °C:n lämpötilassa. Yhdiste on hyvä sähkönjohde ja sen ominaisvastus on 2,1·10-5 Ωm.

## Valmistus ja käyttö

Zirkoniumnitridiä voidana valmistaa kuumentamalla zirkoniumlastuja, -jauhetta tai huokoista zirkoniumsientä typpi- tai ammoniakkikaasukehässä 1&nbsp;000 °C:n lämpötilassa. Reaktio on hidas johtuen typen huonosta tunkeutuvuudesta metallin pinnalle muodostuvan nitridikerroksen läpi. Zirkonium(IV)kloridin ja typen tai ammoniakin reaktiota 1&nbsp;000 °C:n lämpötilassa voidaan käyttää zirkoniumnitridiohutkalvojen valmistamiseen. Tavanomaisin stoikiometria on 1:1, mutta myös epästoikiometrisia zirkoniumnitridejä tunnetaan.

Koska zirkoniumnitridi on kovaa, kestää kulutusta ja vaihteleviä sääolosuhteita ja kovia lämpötiloja, käytetään sitä työkalujen esimerkiksi poranterien ja leikkuuterien valmistamiseen. Yhdistettä voidaan käyttää myös kestävänä koristepinnoitteena sekä puolijohdetekniikassa diffuusioesteenä.

## Lähteet
Ballots

**Ballots** on kunta läntisessä Ranskassa Mayennen departementissa Pays de la Loiren alueella. Kylän keskustassa oleva Saint-Martinin kirkko on kunnostettu nykyiseen muotoonsa vuonna 1858 ja kellotorni vuonna 1875.

## Aiheesta muualla

## Lähteet
Assassin’s Creed III: Liberation

**Assassin’s Creed III: Liberation** on Ubisoftin kehittämä ja vuonna 2012 julkaistu *[[Assassin’s Creed (pelisarja)|Assassin’s Creed]]* -pelisarjaan kuuluva toimintaseikkailupeli. Peli suunniteltiin aluksi ainoastaan PlayStation Vitalle. Sony julkisti pelin sen lehdistötilaisuudessa Electronic Entertainment Expo 2012:n aikana. Se julkaistiin 30. lokakuuta 2012 ''Assassin’s Creed III'':n rinnalla, johon se voidaan myös yhdistää. Peli julkaistiin uudelleen *Assassin’s Creed: Liberation HD* -versiona PlayStation 3:lle, Xbox 360:lle ja Microsoft Windowsille PlayStation Networkin, Xbox Live Arcaden ja Steamin kautta jaeltavaksi. Myöhemmin se pakattiin osaksi *Assassin’s Creed American Collectionia* PlayStation 3:lle ja Xbox 360:lle *Assassin’s Creed III:n* ja *[[Assassin’s Creed IV: Black Flag|Assassin’s Creed IV: Black Flagin]]* kanssa. 

*Liberationin* juoni sijoittuu kuvitteellisen historian reaalimaailman tapahtumiin ja seuraa vuosisatoja vanhaa taistelua rauhaa vapaan tahdon kautta haluavien salamurhaajien ja kontrollin kautta haluavien temppeliritarien välillä. Peli sijoittuu vuosiin 1765 ja 1777, ja siinä esitellään sarjan ensimmäinen naispuolinen päähenkilö, Aveline de Grandpré, afrikkalais-ranskalainen salamurhaaja ranskalaisten ja intiaanien välisen sodan lopussa 1800-luvulla New Orleansissa.

## Pelattavuus

*Liberation* hyödyntää Vitan kosketusnäyttöä ja konsolin takana olevia kosketuslevyjä, kameroita ja gyroskooppia. Yhdistämällä pelin *Assassin’s Creed III:een* pelaaja saa pelattavan version Connorin tomahawkista, eksklusiivisen hahmon ihon, moninpelihahmon ja täyden parannuksen kaikkiin ammuspusseihin. Peli käyttää samaa pelimoottoria kuin *Assassin’s Creed III*, mikä mahdollistaa saman pelikokemuksen kuin konsolijulkaisu. Avelinella on myös omia uusia animaatioita sekä kyky käyttää kahta asetta yhtä aikaa, kuten uutta *blowpipea* sekä tuttuja miekkoja, veitsiä, pistooleita ja piiloterää.

Moninpelissä, joka on saatavilla vain alkuperäiseen Vita-versioon, pelaajat napauttavat solmuja karttaan käyttäen hahmoja (kuvattu seisovilla muotokuvilla) tarkoituksenaan kaapata tukikohtia ja kerätä erilaisia asioita.

## Juoni
Nykyajassa Abstergo Entertainment, Abstergon multimediatuotteiden tuottamisesta vastaava tytäryhtiö, julkaisee ensimmäisen päätuotteensa *Liberationin*, videopelin salamurhaaja Aveline de Grandprén elämästä. Peliä on kuitenkin sensuroitu merkittävästi, eikä siinä ole yksityiskohtia salamurhaajista – temppeliritarisota unohdetaan, ja salamurhaajia kuvaillaan antagonisteina. Kun pelaaja etenee pelissä, hän saa viestejä Erudito-nimiseltä hakkeriryhmältä, joka antaa mahdollisuuden tutustua koko tarinaan, jota Abstergo ei ole sensuroinut.

## Lähteet

## Aiheesta muualla
* 
*
Renazé

**Renazé** on kunta läntisessä Ranskassa Mayennen departementissa Pays de la Loiren alueella. Kunnassa louhittiin saviliusketta viiden vuosisadan ajan. Louhiminen lopetettiin vuonna 1975 ja sitä kunnioittamaan kuntaan on perustettu museo *Musée de l’Ardoise*.

## Aiheesta muualla

## Lähteet
Schlei

**Schlei** () on Jyllannin niemimaalla, Pohjois-Saksassa Schleswig-Holsteinin osavaltiossa, sijaitseva ja Kielinlahdesta erkaneva Itämeren lahti. Schlei on noin 40 kilometriä pitkä, pari kilometriä leveä ja keskimäärin 3 metriä syvä.

Schlei erottaa Angelnin ja Schwansenin niemet toisistaan. Schlei sekä niemet, yhteensä noin 500 neliökilometriä, muodostavat Schlein luonnonsuojelualueen.

Lahden yli kulkee kaksi siltaa sekä Missunden ja Arnisin lossit. Merkittävimmät kaupungit Schlein rannalla ovat Schleswig ja Kappeln. Schlein alue on historiallista asuinaluetta, muun muassa viikinkien aikainen Hedeby sijaitsi Schlein rannalla.

## Lähteet
* 

### Viitteet

## Aiheesta muualla
Arashio (1937)

**Arashio** () oli keisarillisen Japanin laivaston Asashio-luokan hävittäjä toisessa maailmansodassa.

## Valmistus

Alus tilattiin vuoden 1934 Maru-2 ohjelmassa Kawasakin Koben telakalta, missä köli laskettiin 1. lokakuuta 1935. Alus laskettiin vesille 26. toukokuuta 1937 ja valmistui saman vuoden lopulla 30. joulukuuta.

## Palvelus
Toisen maailmansodan alussa alus kuului Etelä-Kiinan merellä Malaijille hyökänneen laivaston 8. hävittäjädivisioonaan sisaralustensa *[[Ōshio (1937)|Ōshion]]*, *[[Michishio (1937)|Michishion]]* ja *[[Asashio (1936)|Asashion]]* kanssa. Alkuvuodesta 1942 alus siirrettiin divisioonan mukana Alankomaiden Itä-Intiaan, jossa alus osallistui 19. helmikuuta Bandoengin salmessa Alankomaiden laivaston *[[Hr. Ms. Piet Hein (1927)|Hr. Ms. Piet Heinin]]* upottamiseen.

Maaliskuussa 1943 alus kuului kahdeksan hävittäjän ja kahdeksan kuljetusaluksen saattueeseen, joka kuljetti täydennyksiä Rabaulista Laeen. Yhdysvaltain ja Australian lentokoneet upottivat koko saattueen ennen perille pääsyä. *Arashio* tuhoutui 4. maaliskuuta B-25 koneiden hyökkäyksessä 55 mailia kaakkoon Finschafenista.

## Lähteet
*
*
*

### Viitteet

## Aiheesta muualla
Segré

**Segré** on entinen kunta läntisessä Ranskassa Maine-et-Loiren departementissa Pays de la Loiren alueella, jonka keskustaa halkoo Oudonjoki.

Kunta liittyi osaksi uutta Segré-en-Anjou Bleun kuntaa 15. joulukuuta 2016. 

## Nähtävyyksiä
Segrén nähtävyyksiä on vuonna 1838 valmistunut uusbysanttilainen Sainte-Madeleinen kirkko sekä 1500-luvulta peräsin oleva silta.. 

## Aiheesta muualla

## Lähteet
Delipap

**Delipap Oy** on vuonna 1979 perustettu suomalainen perheyritys, joka kehittää, valmistaa ja markkinoi hygieniatuotteita. Delipapin tuotteita ovat muun muassa Vuokkoset-naistenhygieniatuotteet, Muumi Baby -vauvanvaipat ja Helmi-vanutuotteet.

Yrityksen tuotantolaitokset sijaitsevat Veikkolassa ja Tammisaaressa. Delipap Oy työllistää noin 70 henkilöä. Yrityksen toimitusjohtajana on toiminut syksystä 2015 alkaen, Delipapin perustajan Raimo Nuortien tytär, Sanna Karhu. Hänen veljensä Oskari Nuortie toimii varatoimitusjohtajana ja heidän sisarensa Riikka Nuortie tuotekehityspäällikkönä.

## Historia
Delipapin tarina alkoi, kun paperiteollisuudessa työskennellyt Raimo Nuortie kehitti herkkäihoiselle pojalleen uudenlaisen vaipan. Uusi vaippa paransi tarinan mukaan pojan ihon ja Nuortie päätti patentoida ideansa ja perustaa oman yrityksensä Delipap Oy:n. Pian yritys laajensi valmistustaan myös naisten hygieniatuotteisiin.

## Tuotteet
Delipapin brändejä ovat mm. Muumi Baby&nbsp;-vaipat, Vuokkoset-naistenhygieniatuotteet ja Helmi-vanutuotteet. Delipap Oy:n valmistamia tuotteita viedään myös ulkomaille. Delipapin muita tuotteita ovat muun muassa Harmony-pesu-, suojaus- ja puhdistustuotteet sekä Bastis-kissanhiekkasarja. Alihankintana Delipap Oy on valmistanut myös muun muassa Keskolle Pirkka-vaippoja

### Joutsenmerkki
Yrityksen joillekin tuotteille on myönnetty Joutsenmerkki.

### Iho-, Allergia- ja Astmaliitto
Allergia- ja astmaliitto voi myöntää Allergiatunnuksen puolueettomasti tutkituille ja turvallisille tuotteille. Vuokkoset- ja Muumi Baby -tuotteet ovat allergiamerkittyjä.

## Lähteet

## Aiheesta muualla
*Delipap Oy:n kotisivut
* Vuokkoset:in kotisivut
* Muumi Baby vaippojen kotisivut
* Helmi-tuotteiden kotisivut
* Harmony-tuotteiden kotisivut
Josué

**Josué** on miehen etunimi.

Josué-nimisiä henkilöitä:
* Josué (Josué Anunciado de Oliveira), brasilialainen jalkapalloilija (s. 1979)
* Josué (Josué Filipe Soares Pesqueira), portugalilainen jalkapalloilija (s. 1990)
* Josué Martínez, costaricalainen jalkapalloilija
* Josu (Josué Currais Prieto), espanjalainen jalkapalloilija
Elektromigraatio

**Elektromigraatio** on sähköjohtimessa tapahtuva ilmiö, jossa sähkövirran elektronit siirtävät liikemääränsä johtimen atomeille. 

Elektromigraatio on sitä merkittävämpi mitä pienempiä kohteet ovat, mitä epäsäännöllisempi aineen rakenne on ja mitä suurempi virtatiheys on. Ilmiö on merkittävä vikaantumistapa tasavirralla toimivissa mikroelektronisissa integroiduissa piireissä. 

## Aiheesta muualla
*University of Cambridge, Teaching and Learning Package - "Electromigration"
Rekolan kirkko

**Rekolan kirkko** eli **Rekolan Pyhän Andreaan kirkko** on Vantaan Rekolan kaupunginosassa sijaitseva, vuonna 1987 valmistunut ja 1988 käyttöön vihitty punatiiliverhoiltu kirkkorakennus. Se toimii Rekolan seurakunnan pyhäkkönä. Kirkon suunnitteli espoolainen Arkkitehtitoimisto Pirkko ja Pekka Piirta. 

Kirkko on saanut nimensä apostoli Andreaalta sekä tämän mukaan nimetyltä rekolalaiselta talonpojalta Anders Räckhalsilta. Kirkon erikoisuuksiin kuuluu sen sauna, joka on käytössä viikoittain. Kirkon modernin alttarimaalauksen on maalannut taiteilija Nanna Susi vuonna 1998. 

## Lähteet

## Aiheesta muualla

* Found project: Rekolan kirkko (Arto Kuorikoskien valokuvia kirkosta) (helsinki.fi)
Houhajärvi (kylä)

**Houhajärvi** on kylä Sastamalan kaupungissa Pirkanmaalla. Kylä sijaitsee Houhajärven etelärannalla ja siihen kuuluu useita kulmakuntia.

Kylä on muodostunut kahden keskiaikaisen kylän, Houhalan ja Hannulan, yhdistyessä. Kylät sijaitsivat järven eri puolilla. Houhajärvi on asutettu naapurikyliin vertattuna myöhään. Houhala ja Hannula ovat yhdistyneet 1800-luvun aikana, ja Houhalan alkuperäinen kylätontti on hylätty.

## Lähteet

## Aiheesta muualla
*Houhajärvi ry
Pyhän Annan lastenkirkko

**Pyhän Annan lastenkirkko** eli **Itä-Hakkilan kirkko** on Vantaan Itä-Hakkilan kaupunginosassa sijaitseva, vuonna 1968 valmistunut kirkkorakennus. Se toimi aiemmin Hakunilan seurakunnan sivukirkkona. Kirkon suunnitteli arkkitehti Göran Malmström. Kirkkotiloja remontoitiin vuonna 2004 erityisesti lasten, perheiden ja hiljentymisen tarpeita ajatellen. Kirkko on myyty ykstyisomistukseen, mutta ostaja kertoi myynnin yhteydessä haluavansa säilyttää sen hengellisenä tilana. 

Rakennus toimi alkuaan seurakuntakotina ja se peruskorjattiin kolmella miljoonalla eurolla 2004, jolloin se samalla vihittiin Pyhän Annan lastenkirkoksi. Kirkko on nimetty Jeesuksen isoäidin Annan, Marian äidin mukaan.
 
Akustiikaltaan kauniiksi luonnehditussa kirkossa on flyygeli, mutta ei urkuja. 

## Siirtyminen yksityisomistukseen

Alueen lapsiperheille kirkko oli suosittu kokoontumis- ja juhlapaikka, kunnes 2015 terveystarkastaja suositteli rakennuksen panemista käyttökieltoon henkilöstöllä ilmenneiden sisäilmaoireiden vuoksi. Kirkko jäi tämän jälkeen tyhjilleen.

Vuodesta 2014 lähtien rakennuksen korjaustarpeita on tutkittu ja selvitetty kaikkiaan 130&nbsp;000 eurolla. Korjauksen arvioitiin maksavan noin kaksi miljoonaa euroa. Alkuvuodesta 2019 Vantaan seurakuntien yhteinen kirkkoneuvosto esitti kirkkovaltuustolle rakennuksen kunnostuksesta luopumista ja haettavaksi tontin asemakaavaan muutosta, jotta kirkon tilalle voisi rakentaa asuntoja. Kirkkovaltuusto ei myöntynyt esitykseen, sillä osa valtuutetuista katsoi vähemmänkin korjaamisen riittävän. Seurakuntayhtymän kiinteistöjohtokunta ja kiinteistöjohtaja kannattivat perusteellista korjaamista, jos sellaiseen halutaan ryhtyä.

Museoviraston lausunnon mukaan rakennuksella on paikallista suojeluarvoa, se on vakiintunut osaksi alueen kaupunkikuvaa ja sen ulkoasussa on säilynyt hyvin alkuperäiset piirteet. Lisäksi arkkitehti Göran Malmströmin suunnittelemista julkisista rakennuksista harva on säilynyt nykyaikaan asti. Lapsille tarkoitettu kirkko on Suomessa toisaalta poikkeuksellinen ja nuori ilmiö.

Vantaan seurakuntien yhteinen kirkkovaltuusto päätti loppuvuodesta 2022 myydä lastenkirkon vantaalaiselle yritäjälle Olavi Kumpulaiselle. Samassa yhteydessä sen tontti vuokrattiin ostajalle 50 vuodeksi.

## Lähteet
Länsimäen kirkko

**Länsimäen kirkko** on Vantaan Länsimäen kaupunginosassa sijaitseva, vuonna 1986 valmistunut kirkkorakennus. Se toimii Hakunilan seurakunnan pyhäkkönä. Punatiilinen rakennus valmistui alkujaan seurakuntataloksi. Sitä on kuitenkin kutsuttu kirkoksi alusta asti. Kirkon permannolla on 150 istumapaikkaa ja lisäksi urkuparvella on tilaa 80 hengelle.
 
## Lähteet

## Aiheesta muualla
Saumur

**Saumur** on kunta läntisessä Ranskassa Maine-et-Loiren departementissa Pays de la Loiren alueella. Kaupunki sijaitsee Loirejoen varrella. Saumur on tunnettu ratsuväen koulusta *École de cavalerie de Saumur*.

Vuonna 2021 kaupungissa oli 26&nbsp;216 asukasta, ja sen pinta-ala on 66,3 neliökilometriä.

## Nähtävyyksiä
Kaupungin nähtävyys on linna *Château de Saumur*. Se oli Anjou-suvun kotina 1300- ja 1400-luvuilla.

Saumurissa on myös Ranskan panssarivaunumuseo, *Museé des Blindes*. 


Tiedosto:Chateau_de_saumur.jpg|Château de Saumur
Tiedosto:Saumur_-_École_de_Cavalerie_-_Caserne_grille.jpg|Ratsuväen koulu
Tiedosto:Saumur - Vue sur la Loire.jpg|Loire


## Lähteet

## Aiheesta muualla
Tony Allen (koripalloilija)

**Anthony ”Tony” Allen** (s. 11. tammikuuta 1982 Chicago, Illinois) on yhdysvaltalainen koripalloilija, pelipaikaltaan heittävä takamies. Hän edusti NBA-liigassa viimeksi kaudella 2017–2018 New Orleans Pelicansia. Vuosina 2004–2010 hän edusti Boston Celticsiä sekä vuosina 2010–2017 Memphis Grizzliesiä.

Allen oli yksi NBA:n parhaista puolustavista takamiehistä, ja hänet on valittu kolmesti  ja kolmesti kakkospuolustustähdistöön.

## NBA-ura

Allen oli Boston Celticsin ensimmäisen kierroksen 25. varaus vuoden . Hän pelasi Bostonissa 2004–2010 ja voitti mestaruuden kaudella 2007–2008. Allenin oma rooli joukkueessa jäi kuitenkin melko pieneksi.

Kesällä 2010 Allen solmi vapaana agenttina sopimuksen Memphis Grizzliesin kanssa. Seitsemän Memphisin-vuoden jälkeen hän siirtyi New Orleans Pelicansiin syyskuussa 2017.

## Lähteet

## Aiheesta muualla
La Chapelle-sur-Oudon

**La Chapelle-sur-Oudon** on entinen kunta läntisessä Ranskassa Maine-et-Loiren departementissa Pays de la Loiren alueella Oudonjoen varrella. Sen nähtävyyksiä on linna *Château de La Lorie*.

Kunta liittyi osaksi uutta Segré-en-Anjou Bleun kuntaa 15. joulukuuta 2016. 

## Aiheesta muualla

## Lähteet
Sojuz MS-01

**Sojuz MS-01** () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 7. heinäkuuta 2016 Baikonurin avaruuskeskuksesta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu kansainvälisen avaruusaseman Retkikunta 48:n miehistöön. Lento on ensimmäinen Sojuz MS -alustyypin lento ja 130. Sojuz-alusperheen lento. Laukaisun oli alun perin määrä tapahtua 24. kesäkuuta 2016, mutta ohjausjärjestelmässä havaittujen virheiden vuoksi laukaisu siirrettiin heinäkuulle. Matka ISS-avaruusasemalle kesti normaalin kuuden tunnin sijaan noin kaksi vuorokautta uuden alustyypin järjestelmien testaamisen vuoksi. Alus toimi avaruusaseman pelastusaluksena, kunnes palasi maahan lokakuussa 2016.

## Miehistö
* Anatoli Ivanišin, Venäjän avaruusjärjestö, päällikkö
* Takuya Onishi, JAXA
* Kathleen Rubins, NASA

### Varamiehistö
* Oleg Novitski, Venäjän avaruusjärjestö, päällikkö
* Thomas Pesquet, ESA
* Peggy Whitson, NASA

## Lähteet

## Aiheesta muualla
Parco Sempione

**Parco Sempione** on suuri kaupunkipuisto Milanossa, Italiassa. Se on perustettu vuonna 1888, ja sen kokonaisala on 386 000 m². Puisto sijaitsee kaupungin historiallisessa keskustassa.

Puisto sijaitsee Milanon kahden tärkeän maamerkin, Castello Sforzescon ja Porta Sempionen vieressä.

Puistossa sijaitsee muun muassa Arena Civica, julkinen akvaario, Torre Branca -torni sekä julkinen kirjasto.

## Veistokset
Puistossa sijaitsee pysyvät veistokset Armanilta, Francesco Barzaghilta, Giorgio de Chiricolta ja Antonio Paradisolta. 

## Lähteet

## Aiheesta muualla
Montreuil-Bellay

**Montreuil-Bellay** on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Loirejoen sivujoen Thouetjoen varrella.

## Nähtävyyksiä
Kaupungin nähtävyys on linna *Château de Montreuil-Bellay*. Sen keskiaikaiset osat on rakennettu 1200-luvulla. Linnan uudemmat osat ovat 1400- ja 1500-luvuilta. Linna on saman suvun omistuksessa vuodesta 1822 lähtien.

## Lähteet

## Aiheesta muualla
Mercuria kauppaoppilaitos

**Mercuria kauppaoppilaitos Oy** (myös: ) on Vantaan Martinlaaksossa toimiva liiketalouden alan ammattioppilaitos. Se sijaitsee samassa rakennuksessa Martinlaakson lukion kanssa. 

Mercurian toiminta käynnistyi Helsingin Kluuviissa Vuorikadulla sijainneessa puutalossa, jossa alkujaan nimellä *Helsingin kauppiaitten kauppakoulu* toiminut oppilaitos aloitti lukuvuotensa 1. syyskuuta 1908. Jo seuraavalla lukuvuonna opetus siirtyi vuonna 1910 valmistuneeseen Heimolan taloon Vuorikadun toiselle puolelle. Tässä talossa kauppakoulu jatkoi vuoteen 1924 saakka. Tämän jälkeen oppilaitos toimi Uudenmaankatu 18:ssa (1924–1928) ja Kasarmikatu 16:ssa (1928–1961). Opetus laajeni kauppaopistoksi ja oppilaitoksen nimeksi vaihdettiin *Helsingin kauppiaitten kauppaoppilaitos*. Ylioppilasluokka aloitti vuonna 1952. Yhdessä nykyisen Markkinointi-instituutin (tuolloinen Myynti- ja Mainoskoulu) kanssa rakennettiin uudisrakennus Taka-Töölöön Töölöntullikatu 4:ään. Näissä tiloissa Helsingin kauppiaitten kauppaoppilaitos toimi vuosina 1961–1986. Vuodesta 1986 kauppaoppilaitos on toiminut nykyosoitteessaan Vantaan Martinlaaksossa.

Mercuriassa voi opiskella merkonomiksi (liiketoiminnan perustutkinto) joko päiväopiskeluna (oppivelvolliset nuoret), ilta- ja monimuotokoulutuksena tai oppisopimuskoulutuksena. Merkonomiopintojen kesto riippuu peruskoulutustasosta ja on lyhyempi lukion suorittaneilla kuin peruskoulupohjaisesti opiskelevilla. Peruskoulusta opiskelemaan tuleva voi valita myös vaihtoehdon, jossa tavoitteena on kaksoistutkinto (ylioppilas ja merkonomi). Työssäkäyville aikuisille Mercuria tarjoaa lisäksi useita erilaisia ammatti- ja erikoisammattitutkintoja.

## Lähteet
Sara Kolak

**Sara Kolak** (s. 22. kesäkuuta 1995 Ludbreg) on kroatialainen yleisurheilija, joka kilpailee keihäänheitossa.

Kolak saavutti pronssia alle 20-vuotiaiden EM-kilpailuissa Rietissä 2013 sekä myöskin alle 20-vuotiaiden MM-kilpailuissa Eugenessa 2014. Rio de Janeiron olympialaisissa 2016 hän voitti kultaa silloisella Kroatian ennätyksellä 66,18 metriä. Amsterdamin EM-kilpailuissa 2016 hän saavutti EM-pronssia tuloksella 63,50.

Lausannen Timanttiliigan osakilpailussa 6. heinäkuuta 2017 Kolak kohensi Kroatian ennätystä viimeisellä heitollaan lukemiin 68,43 metriä. Sitä ennen hän oli jo kolmannella heittokierroksella parantanut Riossa 2016 tekemäänsä maansa ennätystä 47 senttimetrillä 66,65 metriin.

Kolak voitti alle 23-vuotiaiden Euroopan-mestaruuden Bydgoszczissa 2017 tuloksella 65,12. Saman vuoden Lontoon MM-kilpailuissa hän sijoittui neljänneksi. Dohan MM-kilpailuissa 2019 hän oli seitsemäs. Vuodelle 2021 siirretyissä Tokion olympialaisissa hän jäi karsinnassa ilman tulosta, samoin Eugenen MM-kilpailuissa 2022. Hän karsiutui loppukilpailusta myös Münchenin EM-kilpailuissa 2022 ja Budapestin MM-kilpailuissa 2023. Hän sijoittui vuonna 2024 Rooman EM-kilpailuissa 11:nneksi sekä Pariisin olympialaisissa neljänneksi tuloksella 63,40. Hän karsiutui loppukilpailusta Tokion MM-kilpailuissa 2025.

## Lähteet
Maria Andrejczyk

**Maria Magdalena Andrejczyk** (s. 9. maaliskuuta 1996 Sejny) on puolalainen yleisurheilija, joka kilpailee keihäänheitossa. Hänen ennätyksensä on 71,40 metriä, jonka hän heitti Splitissä Kroatiassa toukokuussa 2021. 

Andrejczyk sijoittui viidenneksi alle 20-vuotiaiden MM-kilpailuissa Eugenessa 2014 heitettyään 53,66 metriä. Alle 20-vuotiaiden EM-kilpailuissa 2015 hän voitti kultaa tuloksella 59,73.

Andrejczyk karsiutui loppukilpailusta Pekingin MM-kilpailuissa 2015 tuloksella 56,75 m ja Amsterdamin EM-kilpailuissa 2016 tuloksella 57,93 m. Rio de Janeiron olympialaisten 2016 karsinnassa hän heitti Puolan ennätyksen 67,11 ja sijoittui loppukilpailussa neljänneksi tuloksella 64,78. Dohan MM-kilpailuissa 2019 hän karsiutui loppukilpailusta heitettyään 57,68. Tokion olympialaisissa vuonna 2021 Andrejczyk saavutti olympiahopeaa tuloksella 64,61. Hän karsiutui loppukilpailusta Eugenen MM-kilpailuissa 2022. Hän sijoittui vuonna 2024 kymmenenneksi Rooman EM-kilpailuissa ja kahdeksanneksi Pariisin olympialaisissa. Hän karsiutui loppukilpailusta Tokion MM-kilpailuissa 2025.

## Lähteet
Palakkad

**Palakkad**, aikaisemmin **Palghat**, on Palakkadin piirikunnan pääkaupunki Keralan osavaltiossa Intiassa. Vuonna 2011 Palakkadissa asui 130&nbsp;955 ihmistä.


Tiedosto:Palakkad Fort.JPG|Palakkadin linnoitus
Tiedosto:Palakkad Municipal Town Hall.JPG|Kaupungintalo


## Lähteet

## Aiheesta muualla
Horatio Wright

**Horatio Gouverneur Wright** (6. maaliskuuta 1820 Clinton, Connecticut – 2. heinäkuuta 1899 Washington D.C.) oli yhdysvaltalainen insinööri ja kenraali. Yhdysvaltain sisällissodassa Wright palveli Unionin armeijassa, jossa hän toimi toukokuusta 1864 lähtien 6. armeijakunnan komentajana. Komentajana Wright seurasi John Sedgwickia, joka kuoli Spotsylvanian taistelussa. 6. armeijakunnan komentajana hän johti myös yhden taistelun ajan koko Shenandoahin armeijaa, kun armeijan komentaja Philip Sheridan oli matkoilla ja Wrightin vastuulle jäänyt armeija joutui Konfederaation yllätyshyökkäyksen alle. 

Sisällissodan päätyttyä Wright osallistui useiden julkisten rakennushankkeiden kuten Brooklyn Bridgen ja Washington-monumentin rakentamiseen.

## Lähteet
Yrjö Ramstedt

**Yrjö Alexis Ramstedt** (28. joulukuuta 1880 Savonlinna – 16. helmikuuta 1931 Helsinki) oli suomalainen näyttelijä, teatterinjohtaja ja taidemaalari.

Ramstedt opiskeli Suomen Taideyhdistyksen piirustuskoulussa 1902–1903. Hän osallistui Suomen Taiteilijain näyttelyihin vuosina 1908–1915, 1919, 1920, 1921, 1926, 1928, 1930 ja 1931.

## Teoksia
* *Kiljuva sänky* : öljymaalaus. 1913
* *Malli* : öljymaalaus.
* *Naiset lammella* : öljymaalaus.
* *Pesuranta* : öljymaalaus. 1911
* *Tapahtuma* : öljymaalaus.

## Lähteet

## Aiheesta muualla
* Suomalaisen kuvataiteen bibliografia : Yrjö Ramstedt
Agathaumas

**Agathaumas** (nimen merkitys: ”suuri ihme”) oli sarvinaamoihin kuulunut kasvinsyöjädinosaurussuku. Se eli liitukauden loppupuolella Maastricht-vaiheella. Sukuun kuului yksi laji, tyyppilaji *A. sylvestris*. *Agathaumaksen* fossiileja on löydetty Wyomingista, Yhdysvalloista.

## Koko
*Agathaumaksen* on kuviteltu olleen hyvin suuri ceratopsiani, mahdollisesti 10 metriä pitkä. Arvio ei ole kuitenkaan varma, jäänteiden vähäisyydestä johtuen.

## Fossiilit
*Agathaumaksen* fossiileja on löydetty Wyomingista, Yhdysvalloista. Löydettyihin fossiileihin lukeutuu osittaisia jäänteitä, jotka sisältävät yhteensä 16 selän, kaulan ja hännän nikamaa, osittaisen lantion ja muutamia kylkiluita.

## Nimi ja luokittelu
Nimen *Agathaumakselle* antoi paleontologi Edward Drinker Cope vuonna 1872. Nimi tarkoittaa ”suurta ihmettä”, mikä viittaa dinosauruksen valtavaan kokoon. Cope luuli alun perin *Agathaumaksen* olevan hadrosauri, kunnes Othniel Charles Marsh kuvasi *[[Triceratops]]in* vuonna 1889.

Suurin osa paleontologeista on sitä mieltä, että *Agathaumas* on hyvin kyseenalainen ceratopsianisuku siitä lähtien, kun se perustui osittaisten lonkkaluiden kuvaukseen. Muut myöhemmin sukuun johdetut jäänteet ovat sittemmin siirretty joko ceratopsianeihin *Triceratops* tai *[[Monoclonius]]*, tai hadrosauriin *[[Thespesius]]*. *Agathaumauksen* epävarmuus johtuu siitä, että lonkkaluut eri ceratopsianisukujen- ja lajien välillä eivät juurikaan vaihtele. Ainoa keino *Agathaumaksen* varmistamiseksi omaksi suvukseen olisi löytää lisämateriaalia, ihannetapauksessa kallo, joka kuuluisi samalle yksilölle, jonka lonkkaluut löydettiin.

## Muuta
Taiteilija Charles R. Knight teki *Agathaumaksesta* maalauksen Copelle. Hän maalasi siitä mahtavannäköisen pedon, jolla yhdistyi *Triceratopsin* pitkähköt otsasarvet ja *[[Styracosaurus|Styracosauruksen]]* piikikäs kauluri.

## Lähteet
Onni Alhonen

**Onni Waldemar Alhonen** (4. syyskuuta 1897 Helsinki – 9. kesäkuuta 1930 Helsinki) oli suomalainen taidemaalari, pilapiirtäjä ja kuvittaja.

Köyhään työläisperheeseen syntynyt Alhonen jäi orvoksi jo pikkupoikana. Kansakoulun jälkeen hän opiskeli Taideteollisen keskuskoulun iltakursseilla 1912–1914 ja Suomen Taideyhdistyksen piirustuskoulussa 1915–1916. Alhonen osallistui Suomen Taiteilijain näyttelyihin vuosina 1917, 1918 ja 1920. Pilapiirtäjänä ja kuvittajana hän käytti nimimerkkejä ”Väinö Alhonen” ja ”V. Alhonen”. Hänen piirroksiaan julkaistiin lähinnä sosialidemokraattisissa lehdissä. Niitä ilmestyi muun muassa pilalehti *[[Kurikka (lehti)|Kurikassa]]* vuodesta 1920 lähtien.

Alhonen kuoli 33-vuotiaana keuhkotautiin. Hänet on haudattu Malmin hautausmaalle.

## Lähteet

## Aiheesta muualla

*
Luettelo köydenvedon olympiamitalisteista

**Köydenveto** oli olympialaisten lajivalikoimassa viisi kertaa vuodesta 1896 vuoteen 1920. Menestynein maa köydenvedon olympiakilpailuissa on  ollut Iso-Britannia. Kaikkien aikojen ensimmäinen olympiakultajoukkue muodostui ruotsalaisten ja tanskalaisten urheilijoiden muodostamasta Sekajoukkueesta.

## Mitalistit

## Lähteet
Alfred Leonhard Wilhelms

**Alfred Leonhard Wilhelms** (19. joulukuuta 1854 Turku – 8. heinäkuuta 1916 Mustameri) oli suomalainen Venäjän keisarikunnan laivastossa palvellut kontra-amiraali.

Wilhelmsin vanhemmat olivat kapteeni Karl Odin Oskar Wilhelms (1825–1899) ja Edla Wilhelmina Hummelin. Hän kävi Pietarin 1. sotakoulun 1864–1870 ja Pietarin merikadettikoulun 1870–1873. Hän palveli sitten 2. meriekipaasissa ja hänestä tuli luutnantti 1875. Wilhelms oli vuosina 1882–1888 komennettuna Pietarhoviin keisariperheen palvelukseen. Hän suoritti miinaupseerikurssin Pietarin merikadettikoulussa ja hän sai miinaupseerin arvon 1887. 

Wilhelms oli päällikkönä kuunari *Sorkajalla* 1888–1890, torpedovene *Kotlinilla* 1890–1891 ja tykkivene *Grosalla* 1891–1893. Tämän jälkeen hän oli 4. meriekipaasin sotaoikeuden jäsenenä ja puheenjohtajana 1893–1895 ja klipperi *Opritšnikin* päällikkönä 1895–1896. Wilhelms suoritti 1896–1897 Nikolain merisota-akatemian kurssin ja hän oli kurssin suoritettuaan päällikkönä tykkivene *Giljakilla* 1897–1898 ja monitori *Veštšuninilla* 1898–1899.  

Wilhelms oli Venäjän merivoimien ylimerisotaoikeuden jäsen vuodesta 1899 ja hän toimi 13. ja 17. meriekipaasin päällikönä 1899–1901, Kaspianmerellä höyrylaiva *Geok-Tepen* päällikönä 1901 ja Itämerellä panssaripatterilaiva *Kremlin* päällikkönä 1902–1903. Viimeksi Wilhelms oli Tallinnan meriekipaasin päällikkönä 1903–1905 ja muutamia kuukausia 18. meriekipaasin päällikkönä keväällä 1906. Hän erosi laivaston palveluksesta 1906 kontra-amiraalin arvoisena. Wilhelms korotettiin 1903 Venäjän aateliin. 

Wilhelms palasi laivaston palvelukseen ensimmäisen maailmansodan puhjettua 1914. Hän toimi Mustallamerellä sairaalalaivojen *Portugalin* ja *Fpejardin* päällikkönä.  Hän kuoli heinäkuun alussa 1916 kun sairaalalaiva *Fpejard* torpedoitiin. 

Wilhelms oli naimisissa vuodesta 1880 Tatjana Paulovna Rudaffskyn (s. 1853) kanssa. Kaksi heidän pojistaan Paul ja Boris kaatuivat luutnantteina Venäjän-Japanin sodan aikana 1904–1905. 

## Lähteet
Anetta Kahane

**Anetta Kahane** (s. 1954 Berliini, Saksan demokraattinen tasavalta) on saksalainen toimittaja sekä Amadeu Antonio -säätiön perustaja ja puheenjohtaja.

## Elämä
Anetta Kahane on toimittaja Max Kahanen ja taiteilija Doris Kahanen (o.s. Machol) tytär. Hänen vanhempansa joutuivat pakenemaan maasta Saksan kansallissosialistista hallintoa juutalais- ja kommunistitaustansa vuoksi.
Hänen veljensä on elokuvaohjaaja Peter Kahane.

## Ura
Kahane opiskeli latinalaisamerikkalaista kulttuuria ja toimi kääntäjänä.

Vuosina 1974–1982 Kahane työskenteli salanimellä Victoria valtion turvallisuudesta vastaavan ministeriön (Stasi) epävirallisina työntekijänä. Stasi-kortisto sisältää lähes 800 sivua tietoja Kahanesta.

Vuonna 1998 Kahane oli perustamassa äärioikestoväkivallan, rasismin ja anti-semitismin vastaista Amadeu Antonio -säätiötä, tullen säätiön puheenjohtajaksi. Vuodesta 2003 lähtien hän on ollut säätiön päätoiminen puheenjohtaja. Vuonna 2015 säätiö sai Saksan hallitukselta tehtävän karsia vihapuhetta Facebookista.

Kahane kirjoittaa kolumneja Berliner Zeitung ja Frankfurter Rundschau -lehtiin.

## Lähteet
Julia de Cock-Stigzelius

**Julia Elisabeth de Cock-Stigzelius**, sukunimi esiintyy myös muodossa **Stigzelius-de Cock** (22. heinäkuuta 1840 Korppoo – 10. marraskuuta 1923 Sulkava) oli suomalainen taidemaalari.

Julia de Cock-Stigzeliuksen vanhemmat olivat viipurilainen apteekkari Lars Evert Stigzelius (1793–1871) ja Annette Sofie Carlborg (1803–1845). Hän oli naimisissa belgialaisen taidemaalari César Gerard de Cockin (1823–1904) kanssa.

Julia de Cock-Stigzelius opiskeli Suomen Taideyhdistyksen piirustuskoulussa Turussa 1860-luvulla ja sen jälkeen ulkomailla G. W. Palmin johdolla Tukholmassa 1871–1874, Tony Robert Fleuryn johdolla Pariisissa 1876–1878 sekä César de Cockin johdolla Normandiassa Ranskassa. Hän asui Belgiassa ensin Brysselissä 1880–1882 ja sitten Ghentissä. 

## Teoksia
* *Kesäpäivä Normandiassa* : öljymaalaus. 1879
* *Maaseutua* : vesivärityö.

## Kirjallisuutta
* Anja Huotari-Siimes : *Julia Stigzelius-de Cock ja maisemamaalaus Kesäpäivä Normandiessa*. Taidehistorian proseminaariesitelmä, Helsingin yliopiston avoin yliopisto, Helsinki 1998

## Lähteet

## Aiheesta muualla

* Suomalaisen kuvataiteen bibliografia : Stigzelius-de Cock, Julia
*
Kryptokromi

**Kryptokromit** ovat eräs flavoproteiinien ryhmä, joka on herkkä siniselle valolle. Niitä on eläimissä ja kasveissa. Kryptokromit osallistuvat kasvien ja eläinten sirkadiaanisen rytmin säätelyyn sekä monilla eläimillä magneettikenttien havaitsemiseen.

## Katso myös
*Fototropiini
*Fytokromi

## Lähteet

## Aiheesta muualla
*University of Illinois at Urbana-Champaign: Cryptochrome and Magnetic Sensing
Lainsuojattomat (Lucky Luke)

**Lainsuojattomat** on kuudes Lucky Luke -sarjakuva, jonka Morris käsikirjoitti ja piirsi. Se ilmestyi alun perin Ranskassa 1954 ja paljon myöhemmin Suomessa 1990. Lehti sisälsi kaksi
erillään julkaistua tarinaa, joista ensimmäinen perustuu löyhästi tositapahtumiin.

Molemmat tarinat julkaistiin alun perin Spirou -aikakauslehdessä vuonna 1952.

## Tarinat

### Lainsuojattomat
Lainsuojattomissa Lucky Luke kohtaa Daltonin rosvoveljekset Bobin, Gratin, Billin ja Emmett Daltonin, jotka ryöstelevät pankkeja, postivaunuja ja junia. Lucky Lukea pyydetään laittamaan veljesten puuhille loppu.

Daltonit päättävät viimeisenä rikoksenaan ryöstää samanaikaisesti kaksi pankkia samassa kaupungissa. He hyökkäävät Coffeyvilleyn pankkeihin mutta saavat surmansa poliisin järjestämässä väijytyksessä, johon myös Lucky Luke osallistuu ampumalla Bob Daltonin (sensuroimaton versio).

### Daltonin veljesten paluu
*Daltonin veljesten paluussa* muuan arkajalka seriffi, Bill Boney, väittää surmanneensa Daltonit. Lucky Luke kuulee tämän ja päättää antaa huijarille opetuksen. Luke pukeutuu ystäviensä Smileyn, "Olutsiepon" ja "Mikrobin" kanssa Daltoneiksi pelotellakseen seriffiä. Boney paljastuu varsinaiseksi pelkuriksi ja joutuukin melkein hirtetyksi vale-Daltonien toimesta, ennen kuin viime hetkellä tunnustaa valehdelleensa. Tällöin Lucky paljastaa kaiken ollen pelkkää pilaa ja Boney joutuu rangaistuksena saluunan tiskille töihin.

## Sensuuri
Alkuperäinen versio Lainsuojattomista oli kustantaja Dupuisin mielestä liian väkivaltainen lasten sarjakuvaan. Morris joutui siksi piirtämään koko viimeisen sivun uudestaan.

Kuten todellisuudessakin, Daltonit kuolivat. Dupuis vaati kuitenkin Morrisia tekemään Bob Daltonin kuolemasta siistimmän, sillä alkuperäisessä kuvassa Lucky ampuu luodin Bobin pään läpi. Morris muutti kohtaa niin, että Lucky ampuukin poikki Bobin henkselit, rosvo putoaa viinitynnyriin ja hukkuu. Tämän version kustantaja hyväksyi, ja tämä on myös suomalaisen julkaisun viimeisellä sivulla. 

## Lähteet
Rafael Cañizares

**Rafael Cañizares Poey** (s. 24. maaliskuuta 1950) on kuubalainen kilpauransa päättänyt koripalloilija ja olympiamitalisti.

Cañizares voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon 1968 ja Montréalin 1976 kesäolympialaisissa sekä vuosien 1970 ja 1974 MM-kilpailuissa.

## Lähteet
* Rafael Cañizares Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Franklin Standard

**Franklin Standard Johnson** (8. kesäkuuta 1949 Havanna – 7. lokakuuta 2021) oli kuubalainen koripalloilija ja olympiamitalisti.

Standard voitti Kuuban miesten maajoukkueessa olympiapronssia Münchenissä 1972 ja Pan-Amerikan kisojen pronssia Calissa 1971. Hän kilpaili Kuuban joukkueessa myös Méxicon kesäolympialaisissa 1968 ja vuoden 1970 MM-kilpailuissa.

## Lähteet
* 

### Viitteet

## Aiheesta muualla
* Profiili FIBA Archive
Takaisin työttömyyskortistoon

__NOTOC__
**Takaisin työttömyyskortistoon** on punkyhtye Pää Kiin EP-levy, joka julkaistiin 8. heinäkuuta 2016 levymerkillä Blast of Silence yhteistyössä Combat Rock Shopin ja Kämästen levyjen kanssa. Albumin nimikkokappale julkaistiin alun perin 1. huhtikuuta 2016.

## Kappaleet
### A-puoli
#Takaisin työttömyyskortistoon (feat. Duunarit)
#Sweet Home Kouvola

### B-puoli
#Teukka, tissiposkien kuningas

## Lähteet
Räjä Elektrik Millenium

__NOTOC__
**Räjä Elektrik Millenium** on garage rock -yhtye Räjäyttäjien seitsemäs studioalbumi ja ensimmäinen tupla-albumi. Se julkaistiin digitaalisessa formaatissa 6. toukokuuta 2016. CD-painos julkaistiin 4. heinäkuuta 2016, jolloin sitä sai levykauppojen lisäksi Porin torilta suoraan yhtyeeltä ostettuna.. Albumi on tyyliltään elektronista musiikkia ja psykedeelistä musiikkia sekoittelevaa rockia.

Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 8.

## Taustaa
Maaliskuussa 2016 Nousiainen kertoi Soundin haastattelussa yhtyeen julkaisevan toukokuussa jotain ”todella jännittävää ja täysin ennenkuulumatonta”. Albumilta julkaistiin maistiaisena kappale ”Räjä Elektrik” 15. huhtikuuta 2016. Räjä Elektrik Milleniumin levynjulkaisukeikka järjestettiin 9. kesäkuuta Helsingin Tavastia-klubilla. Tupla-albumi *[[Räjä Elektrik Millenium]]* julkaistiin digitaalisessa muodossa 22. toukokuuta 2016, ja sen 2CD-painos julkaistiin 4. heinäkuuta sekä 2LP-painos 19. elokuuta 2016.

## Vastaanotto

Albumi sai erinomaisen vastaanoton. Keskisuomalaisen antoi albumille täydet viisi pistettä, ylistäen Jukka Nousiaisen sanoituksellisia intertekstuaalisia taitoja muiden yhtyeiden aiempien tuotoksien mukailussa sekä viraalimedian menneiden ilmiöiden uudelleen pinnalle tuomisessa.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Jukka Nousiainen – laulu, kitara
* Mikko ”Rock” Siltanen – basso
* Alex Reed – rummut

## Lähteet
Kairon yliopisto

**Kairon yliopisto** (, ; aikaisemmin tunnettu nimillä **Egyptin yliopisto** 1908&ndash;1940 ja **Kuningas Fuad I:n yliopisto** 1940&ndash;1952) on Egyptin merkittävin julkinen yliopisto, jonka pääkampus sijaitsee Gizassa. Yliopisto vihittiin käyttöön 5. joulukuuta 1908.

Vuonna 2017 yliopistossa oli runsas 250&nbsp;000 opiskelijaa, joista noin 10&nbsp;300 suoritti ylempää korkeakoulututkintoa tai jatkotutkintoa. Yliopiston henkilökuntaa oli opiskelijoihin nähden suhteessa 1:46.

Kairon yliopisto arvioidaan yleensä tasoltaan Afrikan yliopistojen parhaimmistoon ja Egyptin parhaimmaksi tai parhaimpien joukkoon kuuluvaksi. Vuonna 2017 Kairon yliopisto oli parhaana yliopistona maastaan kansainvälisen Shanghain Jiao Tong -yliopiston ARWU-yliopistorankingissa, joka arvioi yliopiston 401.–500. korkeatasoisimmaksi yliopistoksi maailmassa.  Times Higher Education sijoitti Kairon yliopiston vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa. 

## Lähteet

## Aiheesta muualla
Seksuaalielämän häiriö

**Seksuaalielämän häiriö** eli **sukupuolinen toimintahäiriö** on jokin puute, jota ihminen kokee kyvyssään olla sukupuolisuhteessa toivomallaan tavalla. Sukupuolisen toimintahäiriön taustalla on tavallisesti sekä psyykkisiä että fyysisiä syitä. Joitain häiriöitä esiintyy vain toisella sukupuolella, mutta esimerkiksi seksuaalisen halun puutetta esiintyy molemmilla sukupuolilla.

Ei-elimellisiä sukupuolisia toimintahäiriöitä ovat sukupuolinen haluttomuus, sukupuolinen vastenmielisyys, sukupuolisen nautinnon puute, sukupuolinen kiihottumisvaikeus, orgasmivaikeus, ennenaikainen siemensyöksy, toiminnallinen emätinkouristus, toiminnalliset yhdyntäkivut ja sukupuolivietin ylenmääräinen voimakkuus. Näiden lisäksi ei-elimellisten sukupuolisten toimintahäiriöiden diagnostisiin kriteereihin luetaan muita ja määrittämättömiä ei-elimellisiä sukupuolisia toimintahäiriöitä.

Seksuaalinen haluttomuus on erityisesti naisten kokema ongelma, mutta monet miehetkin kärsivät siitä. Haluttomuus alkaa yleistyä 40 vuoden iässä, ja yli 50-vuotiaista naisista haluttomuudesta voi kärsiä jo yli puolet. Haluttomuuteen voi olla hyvin monenlaisia syitä. Haluttomuus on ongelma vain jos henkilö kokee sen ongelmaksi. Haluttomuutta voidaan hoitaa pariterapialla, seksuaaliterapialla, lääkkeillä tai hormonihoidolla.

## Naisten yleisiä ongelmia
Naisen yleisiä toiminnallisia seksuaaliongelmia ovat kiihottumisongelmat, orgasmin saamisen ongelmat, kivulias yhdyntä eli dyspareunia ja vulvodynia sekä vaginismi, jossa emättimen lihasten kouristus estää peniksen viemisen emättimeen.

Haluttomuushäiriöstä (HSDD) kärsii 7-12 % naisista. He siis kokevat haluttomuuden aiheuttavan heille huomattavaa haittaa, ja tätä on jatkunut yli puoli vuotta.

Väestötason kyselyissä naiset ovat kokeneet haluttomuuden laskeneen heidän elämänlaatuaan yhtä paljon kuin krooninen selkäkipu.

Haluttomuus johtuu kiihottavien voimien vähäisyydestä, estävien tekijöiden ylimäärästä tai näiden epätasapainosta.

Joskus kyse on muista seksuaaliongelmista, kuten kiihottumishäiriö, masennuksesta, mielialalääkkeistä, vaihdevuosioireista tai puolison seksuaaliongelmista, ja näitä kannattaa hoitaa samalla.

Haluttomuuteen löytyy itsehoito-ohjeita. Joskus vaihdevuosien hormonihoitoon lisätään hieman testosteronia. Tiboloni voi myös auttaa vaihdevuosissa ja osalle haluunkin.

## Miesten yleisiä ongelmia
Miehen yleisiä seksuaaliongelmia ovat libidon häiriöt, erektiohäiriöt sekä ejakulaatioon ja orgasmiin liittyvät häiriöt. Libidon väheneminen voi johtua testosteronihormonin pitoisuuden laskusta, jota hoidetaan elämäntapojen muutoksilla tai testosteronikorvaushoidolla. Erektiohäiriöllä voi olla useita syitä. Hoitoja ovat elämäntapojen muutos riskitekijöitä vähentäen, seksuaali- ja pariterapia, suun kautta otettavat lääkkeet, paikallishoidot ja kirurginen hoito.

## Lähteet
* 

### Viitteet
Trail for the Broken

__NOTOC__
**Trail for the Broken** on suomalaisen doom metal -yhtye Ordogin neljäs studioalbumi. Se julkaistiin 21. maaliskuuta 2014 levymerkillä Violent Journey Records.

## Kappaleet

## Kokoonpano
* Aleksi Martikainen – laulu
* Valtteri Isometsä – kitara, rummut, taustalaulu
* Ilkka Kalliainen – basso
* Jussi Harju – kosketinsoitin

## Arvostelut
* Imperiumi: 5+/10
* Metal Temple: 

## Lähteet

## Aiheesta muualla
*
Revelstoken vesivoimalaitos

**Revelstoken vesivoimalaitos** (myös **Revelstoke Canyonin vesivoimalaitos**, ) on BC Hydron operoima vesivoimalaitos Columbia-joessa viisi kilometriä Brittiläisen Kolumbian Revelstoken kaupungista pohjoiseen. Voimalaitos valmistui vuonna 1984, ja se oli alkuun varustettu neljällä turbiinilla, joiden yhteisteho oli 1&nbsp;980 megawattia. Viides turbiini kytkettiin verkkoon vuonna 2011, ja laitoksen teho nousi 2&nbsp;480 megawattiin. Kuudes turbiini on tarkoitus asentaa aikaisintaan vuonna 2021, minkä jälkeen voimalaitos saavuttaisi 2&nbsp;980 megawatin suunnitellun maksimitehonsa. Laitos tuotti 7&nbsp;297 gigawattituntia sähköä. Voimalaitoksen padon taakse jää Revelstoke-järvi.

## Katso myös

* Mican vesivoimalaitos
* Keenleysiden pato

## Lähteet

## Aiheesta muualla

* Revelstoken vesivoimalaitoksen vierailijakeskus BC Hydron verkkosivuilla
Natsugumo (1937)

**Natsugumo** () oli Keisarillisen Japanin laivaston Asashio-luokan hävittäjä toisessa maailmansodassa.

## Valmistus

Alus tilattiin vuoden 1934 Maru-2 ohjelmassa Sasebon laivastontelakalta, missä köli laskettiin 1. heinäkuuta 1936. Alus laskettiin vesille 26. toukokuuta 1937 ja valmistui 10. helmikuuta 1938.

## Palvelus
Alus upotettiin 15. lokakuuta 1942.

## Lähteet
*
*

### Viitteet
Asagumo (1937)

**Asagumo** () oli keisarillisen Japanin laivaston Asashio-luokan hävittäjä toisessa maailmansodassa.

## Valmistus

Alus tilattiin vuoden 1934 Maru-2 ohjelmassa Kawasakin Koben telakalta, missä köli laskettiin 23. joulukuuta 1936. Alus laskettiin vesille 5. marraskuuta 1937 ja valmistui 31. maaliskuuta 1938.

## Palvelus
Alus upotettiin 25. lokakuuta 1944.

## Lähteet

*
*

### Viitteet